High: +27° Low: +14°
Humidity: 87%
Wind: ENE - 16 KPH
High: +24° Low: +21°
Humidity: 94%
Wind: WSW - 3 KPH
High: +26° Low: +25°
Humidity: 96%
Wind: SSW - 14 KPH
High: +19° Low: +19°
Humidity: 95%
Wind: NE - 3 KPH
ໃນລະຫວ່າງວັນທີ 31 ຕຸລາ ເຖິງ ວັນທີ 01 ພະຈິກ 2016 ນີ້, ທີ່ ໂຮງແຮມລາວພຣາຊ່າ ໄດ້ມີການຈັດກອງປະຊຸມສໍາມະນາສໍາລັບບັນດາປະເທດ CLMV ໃນຫົວຂໍ້ “ນະໂຍບາຍສາກົນ ດ້ານຄວາມປອດໄພທາງໄຊເບີ ແລະ ການປະສານງານ” (International Cyber Security Policy and Diplomacy) ຈັດຂຶ້ນໂດຍ: ກະຊວງໄປສະນີ,ໂທລະຄົມມະນາຄົມ ແລະ ການສື່ສານ (ກະຊວງ ປທສ) ຊຶ່ງໄດ້ຮັບການສະໜັບສະໜູນຈາກກອງທຶນ ICT4Peace ຂອງປະເທດສະວິດເຊີແລນ, ກອງປະຊຸມໃນຄັ້ງນີ້ແມ່ນຈັດຂຶ້ນສະເພາະ 4 ປະເທດຄື: ກໍາປູເຈຍ, ສປປ ລາວ, ພະມ້າ ແລະ ຫວຽດນາມ. ໃຫ້ກຽດກ່າວເປີດພິທີໂດຍ ທ່ານ ປອ ທັນສະໄໝ ກົມມະສິດ ລັດຖະມົນຕີກະຊວງ ປທສ, ມີການເຂົ້າຮ່ວມຂອງທ່ານ Dr. Deniel Stauffacher ປະທານກອງທຶນ ICT4Peace ປະເທດສະວິດເຊີແລນ ແລະ ຜູ້ຕາງໜ້າຮັບຜິດຊອບວຽກງານດ້ານຄວາມປອດໄພທາງໄຊເບີຂອງບັນດາ 4 ປະເທດ ພ້ອມດ້ວຍຄະນະວິຊາການ ດ້ານຄວາມປອດໄພທາງໄຊເບີທີ່ກ່ຽວຂ້ອງ.
ປະຈຸບັນຂໍ້ມູນຂ່າວສານດ້ານເຕັກໂນໂລຊີ ຫຼື ICT ແມ່ນມີຄວາມສໍາຄັນຫຼາຍສໍາລັບປະເທດລາວ, ລັດຖະບານລາວມີເຈດຈໍານົງທີ່ຈະພັດທະນາປະເທດ ແລະ ປັບປຸງມາດຕະຖານຊີວິດການເປັນຢູ່ຂອງປະຊາຊົນໃຫ້ດີຂຶ້ນ. ນອກນີ້, ICT ຍັງມີຄວາມສໍາຄັນຍ້ອນວ່າ ພວກເຮົາມີຄວາມໝາຍໝັ້ນທີ່ຈະປ່ຽນຈາກປະເທດທີ່ຕິດຈອດກັບທະເລໃຫ້ກາຍເປັນປະເທດທີ່ເຊື່ອມໂຍງກັບສາກົນທີ່ມີການເຕີບໂຕ.
ລັດຖະບານລາວໄດ້ສ້າງຕັ້ງສູນສະກັດກັ້ນ ແລະ ແກ້ໄຂເຫດສຸກເສີນທາງຄອມພິວເຕີ (Lao CERT) ໃຫ້ທຽບເທົ່າລະດັບກົມ ເພື່ອອໍານວຍຄວາມສະດວກດ້ານປະສານງານ ແລະ ຄວາມພະຍາຍາມກ່ຽວກັບການຄຸ້ມຄອງຄວາມປອດໄພດ້ານ Cyber ໃນລະດັບຊາດ. ນີ້ສະແດງໃຫ້ເຫັນວ່າລັດຖະບານແຫ່ງ ສປປ ລາວ ເຫັນໄດ້ຄວາມສໍາຄັນບົດບາດຂອງສູນ Lao CERT ໄດ້ປະຕິບັດໜ້າທີ່ໄດ້ເປັນຢ່າງດີ, ໜ່ວຍງານນີ້ ກໍາລັງມີການພັດທະນາບຸກຄະລາກອນໃຫ້ມີຄວາມພ້ອມ, ກະກຽມສ້າງນະໂຍບາຍ ແລະ ແຜນຍຸດທະສາດແຫ່ງຊາດ ກ່ຽວກັບຄວາມປອດໄພດ້ານ Cyber ເຊິ່ງຄາດວ່າໃນປີໜ້າຈະໄດ້ມີຜົນອອກມາເປັນຮູບປະທໍາ.
ດັ່ງນັ້ນ, ພວກເຮົາໄດ້ສ້າງຄວາມເຂັ້ມແຂງດ້ານການປະສານງານກັບບັນດາປະເທດສະມາຊິກອາຊຽນ, ຍ້ອນການເຊື່ອມໂຍງຢ່າງໃກ້ຊິດໃນພາກພື້ນອາຊຽນ, ເຮັດໃຫ້ພວກເຮົາເຊື່ອມຕິດຈອດກັນຫຼາຍຂຶ້ນກວ່າເກົ່າ ແລະ ການຮ່ວມມືເຊິ່ງກັນ ແລະ ກັນດ້ານຄວາມປອດໄພໃນຂົງເຂດ Cyber ຈະຊ່ວຍໃຫ້ພວກເຮົາສາມາດປ້ອງກັນ ໂຄງສ້າງຂໍ້ມູນທີ່ສໍາຄັນຂອງພວກເຮົາໄດ້ ເຊັ່ນ: ລະບົບສາຍສົ່ງແຫ່ງຊາດ ແລະ ການຈ່າຍລະບົບທະນາຄານຜ່ານເຄື່ອຂ່າຍລະຫັດ SWIFT, ມັນຍັງສະໜັບສະໜູນຄວາມເຂັ້ມແຂງຂອງປະຊາຄົມອາຊຽນຂອງພວກເຮົາອີກດ້ວຍ. ດ້ວຍເຫດນີ້, ປະເທດສະມາຊິກອາ ຊຽນຄວນຈະເຮັດວຽກໃກ້ຊິດນໍາກັນ ເພື່ອຈະສົ່ງເສີມຄວາມເຂົ້າໃຈທາງ Cyber,ສ້າງຄວາມເຂັ້ມແຂງໃນການປະຕິບັດງານການເຊື່ອມໂຍງ ແລະ ການສ້່າງຄວາມອາດສາມາດດ້ານ Cyber.